# Eucalyptus torquata

Eucalyptus torquata és una espècie de planta de la família de les Mirtàcies, endèmica del central Wheatbelt d'Austràlia Occidental, és una espècie bastant comuna en les regions meridionals, formant part de les comunitats mallee de les terres roges sorrenques i argiloses del sud d'Austràlia. La seva fusta és molt utilitzada com a llenya l'ús de la qual s'ha vist limitada en l'actualitat. El seu nom comú és "Eucaliptus coral" o "Eucaliptus de Coolgardie", és un endemisme local d'una àrea petita del sud-est d'Austràlia. Pot ser usat com a arbre de jardí per aprofitar-ne l'ombra i per al disseny paisatgístic.

## Distribució

Eucalyptus torquata és un dels eucaliptus més atractius dels que hi ha, ja que presenta inflorescències i fruits molt vistosos. Creix en boscos baixos oberts i boscos a l'est de Coolgardie a Kalgoorlie.

## Descripció
### Port

Aquests arbres sel's coneix amb el nom de mallee que significa eucaliptus australià de creixement baix però espés, que normalment té diverses tiges primes. L'escorça és de color gris fosc a gris-negre, escamosa ja que es pot anar desprenent en tires fines. Mesura fins a 10 metres d'alçada. Forma un lignotúber, un creixement llenyós arrodonit en o per sota del nivell del sòl en alguns arbustos i arbres que creixen en àrees subjectes a incendis o la sequera, que conté una massa dels brots i les reserves de nutrients. Els branquillons presenten glàndules oleíferes a la medul·la. La medul·la és la part més interna del cilindre central de les tiges i de les arrels.

### Fulles

És un arbre de fulla perenne, aquestes són de forma lanceolada, de mides 9-12 x 1-2 cm i són d'un color verd gris opac.

### Flors i Fruits

Les inflorescències es presenten en raïms d'unes 7 flors totes amb peduncles i pedicels de color vermell, inflats i nervats; amb els caps fortament punxeguts. Els estams són rosats, a vegades tenyits de vermell o crema. Els fruits són de forma cilíndrica amb la base nervada, de mides 12-15 x 8-10 mm amb el disc descendent, i les valves profundament inserides en el tub. Floreix mentre encara és juvenil i s'usa bastant com a arbre decoratiu en carrers i jardins d'Austràlia.

## Taxonomia

Eucalyptus torquata va ser descrita per Luehmann, Johann George W. i publicada a Victorian Naturalist; Journal and Magazine of the Field naturalist's Club of Victoria 13: 147. 1897. (Victorian Naturalist).

### Etimologia

* Eucalyptus: prové del grec kaliptos, "cobert", i el prefix eu-, "bé", en referència a l'estructura llenyosa que cobreix i dona protecció a les seves flors.
* torquata: epítet específic llatí que fa significa adornat amb un collar, trenat, referint-se al hipant i/o fruit.

## Referències

* ↑ «Eucalyptus torquata a EOL» (en anglès). [Consulta: 13 maig 2015].
* ↑ «Eucalyptus torquata a The Plant List» (en anglès). [Consulta: 13 maig 2015].
* ↑ http://www.diccionari.cat/lexicx.jsp?GECART=0087227
* ↑ «Eucalyptus torquata». Tropicos.org. Missouri Botanical Garden. [Consulta: 13 maig 2015].
* ↑ Eucalyptus a Etymonline.

## Bibliografia

* Australian Cultivar Registration Authority, (1977) Australian Wildflower Cultivars. Australian Plants 9(70): 80
* Wrigley, J. & Fagg, M., (2003) Australian Native Plants: cultivation, use in landscaping and propagation Edn. 5: 535
* Elliot, R., (2008) Australian Plants for gardens in the sun: 124 - 125 (photo)
* Philip Moore, (2005), A Guide to PLANTS of Inland Australia. pàg 171 ISBN 1 876334 86 X

## Enllaços externs

* Eucalyptus caesia Association of Societies for Growing Australian Plants (ASGAP)
* Illustration by Morag Newman Arxivat 2006-08-23 a Wayback Machine.
* Illustration by Helen Fitzgerald Arxivat 2006-08-23 a Wayback Machine.